Hiiumaa
<s>Hiiumaa (švedski i njemački: Dagö, Dagden, ruski: Хийумаа) je otok 
na zapadu Estonije u Okrugu Hiiu.</s>

<s>Karakteristike</s>

<s>Hiiumaa je najsjeverniji i drugi po veličini otok u Estoniji površine 989 km².</s><s>Nalazi se u Baltičkom moru, sjeverozapadno od Riškog zaljeva.</s><s>On zajedno sa obližnjim otocima, formira istoimeni krajolik velik 1122 km².</s><s>Administrativno, čitav krajolik pripada Okrugu Hiiu, osim otoka Vormsi koji pripada Okrugu Lääne.</s>

<s>Pored Hiiumae u taj krajolik je uključen nekadašnji otok Kassari i gotovo 230 otočića u obalnom moru glavnog otoka.</s><s>Hiiumaa graniči sa otvorenim morem na sjeveru i zapadu.</s><s>Tjesnac Soela na jugoistoku razdvaja ga od otoka Saaremaa, tjesnac Väinameri od kopna, a tjesnac Hari iz otoka Vormsija.</s>

<s>Obala je jako razvedena, između najvećih poluotoka, Kõpu na zapadu i Tahkuna na sjeveru, niže se čitav niz manjih; Riidma, Rambi, Ninametsa, Kootsaare i zaljevi; Luidja, Paope, Reigi, Meelste.</s><s>I jugoistočna obala je također razvedena, nanizana poluotocima (Sarve, Salinõmme i Õunaku) i zaljevima (Soonlepa, Õunaku, Vaemla, Käina i Jausa).</s><s>Zbog uzdizanja morskog dna (približno 3 mm / godišnje), nekadašnji otok Kassari na jugoistoku, postao je poluotok, jer su se uzdigli nasipi pa je postao povezan sa Hiiumaom, a od mora su nastala unutrašnja jezera.</s>

<s>Hiiumaa je niski otok, sastavljen od vapnenca i morskih sedimenata.</s><s>Najveći zaljevi su Mardihansu, Kassari i Tareste.</s><s>More sjeveroistočno od otoka je toliko plitko da je opasno za plovidbu.</s>

<s>Hiiumaa se počela izdizati iz mora prije više od 10.000 godina, kada su se najviši dijelovi poluotoka Kõpu izdigli iznad vode.</s><s>Veći dio otoka izdigao se iz vode krajem posljednjeg ledenog doba.</s>

<s>Historija</s>

<s>Početkom 13. vijeka otok je zauzelo Livonsko bratstvo mača koje se 1237. stopilo sa Teutonskim viteškim redom, za teutonske vladavine na otok su se naselili Nijemci i Šveđani.</s><s>Nakon Teutonske države, od 1560. otokom vlada Kraljevina Danska a od 1582 Kraljevina Švedska.</s><s>Nakon Velikog sjevernog rata od 1721. otokom vlada Rusko Carstvo, a nakon Prvog svjetskog rata postao je dio prve Estonske Republike.</s><s>Od 1940. do 1991. bio je dio Estonske Sovjetske Socijalističke Republike uz kraći prekid (1941.-1944.) za njemačke okupacije.</s>

<s>U [[gradiću Kärdla na sjeveroistoku otoka živi oko 1 / 3  svih otočkih stanovnika
Stočarstvo, poljoprivreda i ribarstvo su glavne privredne djelatnosti.</s>

<s>Izvori</s>

<s>Vanjske veze</s>

<s>Hiiumaa island 
 Hiiumaa island, Estonia (na potalu Encyclopaedia Britannica)</s>

<s>Otoci u Estoniji</s>

